મળતી જાણકારી પ્રમાણે ફુલપુરમાં બીજેપીએ પાછળથી જ અતીક અહેમદને સપોર્ટ કર્યો હતો પરંતુ તે પણ કોઈ ખાસ કમાલ દેખાડી ન શક્યા. જો અતીકના વોટ એકલાખથી વધારે આવ્યાં હોત તો પરિણામો કાંઈક અલગ જ હોત. આનાથી એ સાફ થાય છે કે ફુલપુરના મુસ્લિમ મતદાતામાં પણ અખિલેશ-માયાવતીની સાથે આવવાથી બીજેપીને હરાવવાની આશા દેખાઈ હતી. ૨૦૧૭ના વિધાનસભા ચૂંટણીમાં પણ વોટ પરસેન્ટ અને સમીકરણ આ જ હતા પરંતુ તે વખતે સપા-બસપાએ અલગ ચૂંટણી લડી હતી જેનો સીધો ફાયદો બીજેપીને થયો હતો.